CELEX: 62013TN0646
Language: et
Date: 2013-11-25 00:00:00
Title: Kohtuasi T-646/13: 25. novembril 2013 esitatud hagi – Minority SafePack – one million signatures for diversity in Europe jt versus komisjon

14.4.2014   
            
            
               ET
            
            
               Euroopa Liidu Teataja
            
            
               C 112/34
            
         25. novembril 2013 esitatud hagi – Minority SafePack – one million signatures for diversity in Europe jt versus komisjon
   (Kohtuasi T-646/13)
   2014/C 112/46
   Kohtumenetluse keel: saksa
   
      Pooled
   
   
      Hageja: Bürgerausschuss für die Bürgerinitiative Minority SafePack – one million signatures for diversity in Europe jt (esindajad: advokaadid E. Johansson, J. Lund ja C. Lund)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni otsus C(2013) 5969 (final), 13. september 2013, mis tehti teatavaks 16. septembril 2013;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide: oluliste vorminõuete rikkumine
               
                           —
                        
                        
                           Hagejad väidavad, et vaidlustatud otsus on vastuolus ELTL artikli 296 lõikes 2 ja määruse (EÜ) nr 211/2011 (1) artikli 4 lõikes 3 ette nähtud vorminõuetega.
                        
                     
                           —
                        
                        
                           Hagejad leiavad siinkohal muu hulgas, et komisjon ei nimeta neid 11 teemat, mis on kodanikualgatuse esemeks ja mis on tema arvates väljaspool talle antud volitusi ettepaneku tegemiseks liidu õigusakti vastuvõtmiseks aluslepingute rakendamiseks. Komisjon ei ütle ka, miks need teemad on väljaspool talle antud volituste piire.
                        
                     
                           —
                        
                        
                           Lisaks heidavad hagejad selle väite raames ette, et komisjon ei nimeta, miks ei saa määruse nr 211/2011 alusel registreerida osa kavandatavast kodanikualgatusest.
                        
                     
         
               2.
            
            
               Teine väide: aluslepingute või nende rakendamiseks kohaldatavate õigusnormide rikkumine
               
                           —
                        
                        
                           Hagejad väidavad siinkohal, et rikutud on ELL artiklit 11, ELTL artikli 24 lõiget 1 ja määruse nr 211/2011 artikli 4 lõikeid 2 ja 3.
                        
                     
                           —
                        
                        
                           Hagejad leiavad siinkohal, et ükski nendest teemadest, milles komisjonil palutakse ettepanek esitada, ei ole ilmselt väljaspool talle antud volitusi ettepaneku tegemiseks liidu õigusakti vastuvõtmiseks aluslepingute rakendamiseks. Nad lisavad, et isegi kui üks nendest teemadest oleks väljaspool komisjoni volitusi, oleks komisjon pidanud registreerima kavandatava kodanikualgatuse nende teemade osas, mis ei ole tema arvates ilmselt väljaspool talle antud volituste piire.
                        
                     
         
      (1)  Euroopa Parlamendi ja nõukogu 16. veebruari 2011. aasta määrus (EL) nr 211/2011 kodanikualgatuse kohta (ELT L 65, lk 1).